RESOLUCIÓN do 28 de setembro de 2020, conxunta da Consellería de Cultura, Educación e Universidade e da Vicepresidencia segunda e Consellería de Economía, Empresa e Innovación, pola que se conceden as axudas da Orde do 31 de decembro de 2019 pola que se establecen as bases reguladoras para a concesión, en réxime de concorrencia competitiva, das axudas para a consolidación e estruturación de unidades de investigación competitivas e outras accións de fomento nas universidades do SUG, nos organismos públicos de investigación de Galicia e noutras entidades do Sistema galego de I+D+i e se procede á súa convocatoria para o exercicio 2020 (códigos de procedemento ED431C, IN607A, ED431B, IN607B, ED431F e IN607D).
Consellería de Cultura, Educación e Universidade — III. Outras disposicións — 06/10/2020

A Consellería de Educación, Universidade e Formación Profesional e a Consellería de Economía, Emprego e Industria, a través da Gain, por medio da Orde do 31 de decembro de 2019 (DOG núm. 32, do 17 de febreiro de 2020), modificada pola Orde do 12 de xuño de 2020 (DOG núm. 127, do 29 de xuño) estableceron as bases reguladoras e convocaron conxuntamente, en réxime de concorrencia competitiva, as axudas para a consolidación e estruturación de unidades de investigación competitivas e outras accións de fomento nas universidades do Sistema universitario de Galicia (SUG), nos organismos públicos de investigación de Galicia e noutras entidades do Sistema galego de I+D+i.
Unha vez finalizada a tramitación establecida no artigo 10 da convocatoria para as solicitudes presentadas na modalidade A: grupos de referencia competitiva; na modalidade B: grupos con potencial de crecemento e na modalidade C: proxectos de persoal investigador con traxectoria excelente, realizouse o proceso de avaliación e selección destas, de acordo co establecido no artigo 11 da Orde do 31 de decembro de 2019.
A competencia para resolver estas axudas corresponde conxuntamente á persoa titular da Consellería de Educación, Universidade e Formación Profesional e á persoa titular da presidencia da Gain, de acordo co artigo 12 da Orde do 31 de decembro de 2019.
En consecuencia, de acordo co establecido no artigo 11 da Orde do 31 de decembro de 2019 e atendendo á proposta de concesión elevada polos órganos instrutores a partir do informe da Comisión de Selección, a través da Secretaría Xeral de Universidades e da Gain.
Primeiro. Conceder ás entidades que a seguir se relacionan (con indicación da persoa coordinadora do grupo destinatario) as axudas da modalidade A: grupos de referencia competitiva; da modalidade B: grupos con potencial de crecemento, e da modalidade C: proxectos de persoal investigador con traxectoria excelente, para a consolidación e estruturación de unidades de investigación competitivas e outras accións de fomento nas universidades do SUG, nos organismos públicos de investigación de Galicia e noutras entidades do Sistema galego de I+D+i, convocadas pola Orde do 31 de decembro de 2019, modificada pola Orde do 12 de xuño de 2020.
Modalidade A: grupos de referencia competitiva (GRC).
Universidades do SUG.
Outras entidades.
Modalidade B: grupos con potencial de crecemento.
Universidades do SUG.
Outras entidades.
Modalidade C: persoal investigador con traxectoria excelente.
Universidades do SUG.
Outras entidades.
Segundo. As solicitudes non incluídas nesta resolución entenderanse denegadas ou desestimadas.
Terceiro. As axudas imputaranse ao capítulo VII dos orzamentos da Consellería de Educación, Universidade e Formación Profesional, na aplicación 10.40.561B.744.0, e a Axencia Galega de Innovación, coa seguinte desagregación, nas aplicacións 09.A3.561A.781.0 e 09.A3.561A.703.0.
As axudas concedidas ás universidades do SUG imputaranse ao plan de financiamento do SUG para a anualidade 2020, as anualidades de 2021, 2022, 2023 e 2024 integraranse no novo plan de financiamento, e as concedidas a outras entidades, aos orzamentos da Axencia Galega de Innovación.
Cuarto. De acordo co artigo 14 da Orde do 31 de decembro de 2019, a subvención será librada á entidade beneficiaria a que pertenza o grupo ou o persoal investigador, conforme a resolución de concesión e de acordo coa normativa vixente.
Para poder proceder ao libramento dos fondos será preciso que a entidade beneficiaria remita a documentación que se detalla nese artigo 14. A data límite de presentación desta documentación para as universidades do SUG para a anualidade de 2020 é a establecida no punto segundo do artigo 2 da Orde do 12 de xuño de 2020, para as demais anualidades das universidades do SUG e para todas as anualidades do resto das entidades a data limite é a establecida no artigo 14 da Orde do 31 de decembro de 2019.
Quinto. O incumprimento das obrigas contidas nesta orde ou na demais normativa aplicable, así como das condicións que, se é o caso, se establezan na resolución da concesión, dará lugar á obriga de devolver total ou parcialmente as subvencións percibidas, así como os xuros de mora correspondentes.
Sexto. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Educación, Universidade e Formación Profesional, no caso das solicitudes pertencentes ao SUG, e ante a persoa titular da Presidencia da Axencia Galega de Innovación, nos restantes casos, no prazo dun (1) mes a partir do día seguinte ao da publicación da resolución no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo no prazo de dous (2) meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 28 de setembro de 2020